ddrg/super_eurlex huggingface dataset:
2000/734/EY: Komission päätös, tehty 22 päivänä marraskuuta 2000, eräistä lampaiden bluetongue-taudin vastaisista suojatoimenpiteistä Korsikassa Ranskassa (tiedoksiannettu numerolla K(2000) 3559) (ETA:n kannalta merkityksellinen teksti)



Virallinen lehti nro L 295 , 23/11/2000 s. 0035 - 0035



Komission päätös, tehty 22 päivänä marraskuuta 2000, eräistä lampaiden bluetongue-taudin vastaisista suojatoimenpiteistä Korsikassa Ranskassa (tiedoksiannettu numerolla K(2000) 3559) (ETA:n kannalta merkityksellinen teksti) (2000/734/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna neuvoston direktiivillä 92/118/ETY(2), ja erityisesti sen 10 artiklan 3 kohdan, sekä katsoo seuraavaa: (1) Ranska ilmoitti komissiolle 27 päivänä lokakuuta 2000, että Korsikan lammastiloilla on esiintynyt bluetongue-tautia. (2) Komissio teki 31 päivänä lokakuuta 2000 päätöksen 2000/671/EY(3) eräistä lampaiden bluetongue-taudin vastaisista suojatoimenpiteistä Korsikassa Ranskassa. (3) Direktiivin 90/425/ETY 10 artiklan 3 kohdassa säädetään, että komission kiireellisenä toteuttama toimenpide edellyttää vahvistusta pysyvältä eläinlääkintäkomitealta, joka voi myös muuttaa toimenpidettä tai kumota sen. (4) Epidemian kehityksen vuoksi päätöksessä 2000/671/EY vahvistettujen toimenpiteiden muuttaminen ei ole perusteltua. (5) Näin ollen päätöksessä 2000/671/EY vahvistettujen toimenpiteiden soveltamista olisi jatkettava. (6) Sardiniassa sijaitseviin teurastamoihin tarkoitettujen teuraseläinten osalta olisi sen sijaa säädettävä poikkeuksista, koska kyseinen alue kuuluu tartunta-alueisiin. (7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Ranskan on kiellettävä bluetongue-taudille alttiisiin eläinlajeihin kuuluvien elävien eläinten sekä niiden siemennesteen, munasolujen ja alkioiden lähettäminen Korsikan alueelta. Ensimmäisestä alakohdasta poiketen Sardiniassa sijaitseviin teurastamoihin tarkoitettujen teuraseläinten lähettäminen voidaan sallia keskus- ja alueviranomaisten suostumuksella seuraavin edellytyksin: - lähtöpaikan toimivaltainen viranomainen ilmoittaa faksitse suoraan määräpaikan toimivaltaiselle viranomaiselle eläinten lähtöajan ja niiden odotetun saapumisajan, - määräpaikan teurastamosta vastaava toimivaltainen viranomainen ilmoittaa Korsikalta peräisin olevien eläinten saapumisesta faksitse lähtöpaikan toimivaltaisille viranomaisille. 2 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi, ja niiden on ilmoitettava siitä komissiolle viipymättä. 3 artikla Kumotaan päätös 2000/671/EY. 4 artikla Tämä päätös on osoitettu kaikille jäsenvaltioille. Tehty Brysselissä 22 päivänä marraskuuta 2000. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 279, 1.11.2000, s. 62.
Neuvoston päätös, tehty 7 päivänä marraskuuta 2000, talous- ja sosiaalikomitean saksalaisen jäsenen nimeämisestä



Virallinen lehti nro L 288 , 15/11/2000 s. 0026 - 0026



Neuvoston päätös, tehty 7 päivänä marraskuuta 2000, talous- ja sosiaalikomitean saksalaisen jäsenen nimeämisestä (2000/702/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 258 artiklan, ottaa huomioon Euroopan atomienergiayhteisön perustamissopimuksen ja erityisesti sen 166 artiklan, ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen(1), sekä katsoo, että edellä mainitussa komiteassa on vapautunut jäsenen paikka Helmut Giesecken erottua, mikä on annettu neuvostolle tiedoksi 23 päivänä kesäkuuta 2000, ottaa huomioon Saksan hallituksen esittämät ehdokkaat, sekä saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään Franz Schoser talous- ja sosiaalikomitean jäseneksi Helmut Giesecken tilalle tämän jäljellä olevaksi toimikaudeksi eli 20 päivään syyskuuta 2002. Tehty Brysselissä 7 päivänä marraskuuta 2000. Neuvoston puolesta Puheenjohtaja D. Voynet (1) EYVL L 257, 19.9.1998, s. 37.
Komission päätös, tehty 16 päivänä marraskuuta 2000, tiettyjen varainhoitoasetuksen säännösten soveltamista koskevista yksityiskohtaisista säännöistä annetussa asetuksessa (Euratom, EHTY, EY) N:o 3418/93 säädettyjen maksujen ajan tasalle saattamisesta (tiedoksiannettu numerolla K(2000) 3314)



Virallinen lehti nro L 290 , 17/11/2000 s. 0052 - 0053



Komission päätös, tehty 16 päivänä marraskuuta 2000, tiettyjen varainhoitoasetuksen säännösten soveltamista koskevista yksityiskohtaisista säännöistä annetussa asetuksessa (Euratom, EHTY, EY) N:o 3418/93 säädettyjen maksujen ajan tasalle saattamisesta (tiedoksiannettu numerolla K(2000) 3314) (2000/716/EY) EUROOPAN YHTEISÖJEN KOMISSIO, joka ottaa huomioon tietttyjen 21 päivänä joulukuuta 1977 annetun varainhoitoasetuksen säännösten soveltamista koskevista yksityiskohtaisista säännöistä 9 päivänä joulukuuta 1993 annetun komission asetuksen (Euratom, EHTY, EY) N:o 3418/93(1) ja erityisesti sen 145 artiklan, sekä katsoo seuraavaa: (1) EU:n 15 jäsenvaltion kuluttajaindeksi oli 98,6 joulukuussa 1995, 100,7 joulukuussa 1996, 102,4 joulukuussa 1997 ja 103,4 joulukuussa 1998. (2) Asetuksen (Euratom, EHTY, EY) N:o 3418/93 145 artiklan nojalla on kyseisen asetuksen mukaiset kiinteämääräiset maksut saatettava ajan tasalle 1 päivästä tammikuuta 2000, ON TEHNYT TÄMÄN PÄÄTÖKSEN: 1 artikla >TAULUKON PAIKKA> >TAULUKON PAIKKA> 2 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Komission tilinpitäjä antaa päätöksen tiedoksi muille toimielimille ja elimille. Tehty Brysselissä 16 päivänä marraskuuta 2000. Komission puolesta Michaele Schreyer Komission jäsen (1) EYVL L 315, 16.12.1993, s. 1.
Komission päätös, tehty 7 päivänä marraskuuta 2000, eräistä Länsi-Niilin virustaudin saastuttamista Amerikan yhdysvaltojen osista tulevia hevoseläimiä koskevista suojatoimenpiteistä tehdyn päätöksen 2000/551/EY muuttamisesta toisen kerran (tiedoksiannettu numerolla K(2000) 3254) (ETA:n kannalta merkityksellinen teksti)



Virallinen lehti nro L 290 , 17/11/2000 s. 0036 - 0037



Komission päätös, tehty 7 päivänä marraskuuta 2000, eräistä Länsi-Niilin virustaudin saastuttamista Amerikan yhdysvaltojen osista tulevia hevoseläimiä koskevista suojatoimenpiteistä tehdyn päätöksen 2000/551/EY muuttamisesta toisen kerran (tiedoksiannettu numerolla K(2000) 3254) (ETA:n kannalta merkityksellinen teksti) (2000/713/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on viimeksi muutettuna direktiivillä 96/43/EY(2), ja erityisesti sen 18 artiklan 7 kohdan, sekä katsoo seuraavaa: (1) Eräissä Amerikan yhdysvaltojen osavaltiossa hevosissa on todettu Länsi-Niilin virustautia, ei-tarttuvaa vektorihyönteisten levittämää virustautia, johon liittyy enkefaliitin kliinisiä merkkejä. (2) Tämän vuoksi komissio teki 15 päivänä syyskuuta 2000 eräistä Länsi-Niilin virustaudin saastuttamista Amerikan yhdysvaltojen osista tulevia hevoseläimiä koskevista suojatoimenpiteistä päätöksen 2000/551/EY(3), sellaisena kuin se on viimeksi muutettuna päätöksellä 2000/695/EY(4). (3) Toimenpiteiden mukauttamiseksi edelleen nykyiseen epidemiologiseen tilanteeseen eräistä Amerikan yhdysvaltojen osista tulevia hevoseläimiä koskevista suojatoimenpiteistä tehty komission päätös 2000/551/EY on tarpeen muuttaa toisen kerran. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2000/551/EY liite I tämän päätöksen liitteellä. 2 artikla Jäsenvaltioiden on muutettava Amerikan yhdysvaltoihin soveltamansa toimenpiteet tämän päätöksen mukaisiksi. Niiden on ilmoitettava niistä komissiolle. 3 artikla Tämä päätös on osoitettu kaikille jäsenvaltioille. Tehty Brysselissä 7 päivänä marraskuuta 2000. Komission puolesta David Byrne Komission jäsen (1) EYVL L 268, 24.9.1991, s. 56. (2) EYVL L 162, 1.7.1996, s. 1. (3) EYVL L 234, 16.9.2000, s. 46. (4) EYVL L 286, 11.11.2000, s. 42. LIITE "LIITE I Seuraavat Amerikan yhdysvaltojen osavaltiot: - New York, myös New York City - New Jersey - Massachusetts - Connecticut - Rhode Island - Pennsylvania."
2000/686/EY: Neuvoston päätös, tehty 7 päivänä marraskuuta 2000, luvan antamisesta Espanjan kuningaskunnalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 7 päivään maaliskuuta 2001



Virallinen lehti nro L 285 , 10/11/2000 s. 0018 - 0018



Neuvoston päätös, tehty 7 päivänä marraskuuta 2000, luvan antamisesta Espanjan kuningaskunnalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 7 päivään maaliskuuta 2001 (2000/686/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 167 artiklan 3 kohdan, ottaa huomioon komission ehdotuksen, sekä katsoo seuraavaa: (1) Espanjan kuningaskunnan hallituksen ja Etelä-Afrikan tasavallan hallituksen välisiä keskinäisiä kalastussuhteita koskeva, 14 päivänä elokuuta 1979 allekirjoitettu sopimus tuli voimaan 8 päivänä maaliskuuta 1982 ensin kymmenen vuoden ajaksi. Se on tämän jälkeen voimassa määrittämättömän ajan, jollei sitä sanota irti ilmoittamalla siitä kaksitoista kuukautta etukäteen. (2) Liittymisasiakirjan 167 artiklan 2 kohdassa määrätään, että Espanjan kuningaskunnan kolmansien maiden kanssa tekemien kalastussopimusten oikeuksiin ja velvollisuuksiin ei vaikuteta sinä aikana, jona näiden sopimusten määräykset pidetään tilapäisesti voimassa. (3) Saman asiakirjan 167 artiklan 3 kohdan mukaisesti neuvosto tekee ennen Espanjan kuningaskunnan kolmansien maiden kanssa tekemien kalastussopimusten voimassaolon päättymistä niistä johtuvat, kalastustoiminnan säilyttämisen kannalta aiheelliset päätökset, mukaan lukien mahdollisuus pidentää voimassaoloa enintään yhden vuoden kerrallaan. Edellä mainitun sopimuksen voimassaoloa on jatkettu 7 päivään maaliskuuta 2000(1). (4) Asianomaisten yhteisön alusten kalastustoiminnan keskeytymisen välttämiseksi olisi Espanjan kuningaskunnalle annettava lupa jatkaa mainitun sopimuksen voimassaoloa 7 päivään maaliskuuta 2001, ON TEHNYT TÄMÄN PÄÄTÖKSEN: 1 artikla Annetaan Espanjan kuningaskunnalle lupa jatkaa keskinäisiä kalastussuhteita Etelä-Afrikan tasavallan kanssa koskevaa, 8 päivänä maaliskuuta 1982 voimaan tullutta sopimusta 7 päivään maaliskuuta 2001. 2 artikla Tämä päätös on osoitettu Espanjan kuningaskunnalle. Tehty Brysselissä 7 päivänä marraskuuta 2000. Neuvoston puolesta Puheenjohtaja D. Voynet (1) EYVL L 209, 7.8.1999, s. 29.
2000/758/EY: Komission päätös, tehty 1 päivänä joulukuuta 2000, tietyistä suu- ja sorkkataudin vastaisista suojatoimenpiteistä Kreikassa tehdyn päätöksen 2000/486/EY kumoamisesta (tiedoksiannettu numerolla K(2000) 3626) (ETA:n kannalta merkityksellinen teksti)



Virallinen lehti nro L 304 , 05/12/2000 s. 0017 - 0017



Komission päätös, tehty 1 päivänä joulukuuta 2000, tietyistä suu- ja sorkkataudin vastaisista suojatoimenpiteistä Kreikassa tehdyn päätöksen 2000/486/EY kumoamisesta (tiedoksiannettu numerolla K(2000) 3626) (ETA:n kannalta merkityksellinen teksti) (2000/758/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomion eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan, sekä katsoo seuraavaa: (1) Kreikassa ilmenneiden suu- ja sorkkataudin taudinpurkausten vuoksi tehtiin 31 päivänä heinäkuuta 2000 suu- ja sorkkataudin vastaisia suojatoimenpiteitä Kreikassa koskeva komission päätös 2000/486/EY(4), sellaisena kuin se on viimeksi muutettuna päätöksellä 2000/643/EY(5), Kreikan toteuttamien valvontatoimenpiteiden vahvistamiseksi. (2) Kreikan eläinlääkintäviranomaiset ilmoittivat komissiolle, että uusia suu- ja sorkkataudin taudinpurkauksia ei ole havaittu Kreikassa 13 päivän syyskuuta 2000 jälkeen ja että tähän mennessä tehtyjen serologisten tutkimusten tulosten mukaan suu- ja sorkkatauti on hävitetty Ksanthissa ja Evrosissa eikä se ole koskaan levinnyt Rodopeen asti. (3) Taudin kehittymisen vuoksi näyttää soveliaalta kumota päätös 2000/486/EY. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kumotaan päätös 2000/486/EY. 2 artikla Jäsenvaltioiden on muutettava kauppaan soveltamiansa toimenpiteitä siten, että ne ovat tämän päätöksen mukaiset. Jäsenvaltioden on ilmoitettava tästä komissiolle viipymättä. 3 artikla Tämä päätös on osoitettu kaikille jäsenvaltioille. Tehty Brysselissä 1 päivänä joulukuuta 2000. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 395, 30.12.1989, s. 13. (4) EYVL L 195, 1.8.2000, s. 59. (5) EYVL L 271, 24.10.2000, s. 36.
2000/756/EY, Euratom: Neuvoston päätös, tehty 30 päivänä marraskuuta 2000, talous- ja sosiaalikomitean ranskalaisen jäsenen nimeämisestä



Virallinen lehti nro L 304 , 05/12/2000 s. 0015 - 0015



Neuvoston päätös, tehty 30 päivänä marraskuuta 2000, talous- ja sosiaalikomitean ranskalaisen jäsenen nimeämisestä (2000/756/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 258 artiklan, ottaa huomioon Euroopan atomienergiayhteisön perustamissopimuksen ja erityisesti sen 166 artiklan, ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen(1), sekä katsoo, että edellä mainitussa komiteassa on vapautunut jäsenen paikka Joël DECAILLONin erottua, mikä on annettu neuvostolle tiedoksi 10. päivänä toukokuuta 2000, ja ottaa huomioon Ranskan hallituksen esittämät ehdokkaat, sekä saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään An LE NOUAIL talous- ja sosiaalikomitean jäseneksi Joël DECAILLONin tilalle tämän jäljellä olevaksi toimikaudeksi eli 20 päivään syyskuuta 2002. Tehty Brysselissä 30 päivänä marraskuuta 2000. Neuvoston puolesta Puheenjohtaja M. Demessine (1) EYVL L 257, 19.9.1998, s. 37.
2000/772/EY: Neuvoston päätös, tehty 4 päivänä joulukuuta 2000, alueiden komitean itävaltalaisen varajäsenen nimeämisestä



Virallinen lehti nro L 308 , 08/12/2000 s. 0025 - 0025



Neuvoston päätös, tehty 4 päivänä joulukuuta 2000, alueiden komitean itävaltalaisen varajäsenen nimeämisestä (2000/772/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut varajäsenen paikka Christoph LEITLin erottua, mikä on annettu neuvostolle tiedoksi 5 päivänä syyskuuta 2000, ja ottaa huomioon Itävallan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Josef FILL alueiden komitean varajäseneksi Christoph LEITLin tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 4 päivänä joulukuuta 2000. Neuvoston puolesta Puheenjohtaja H. Védrine (1) EYVL L 28, 4.2.1998, s. 19.
Komission päätös, tehty 17 päivänä marraskuuta 2000, kaatopaikoista annetun direktiivin 1999/31/EY täytäntöönpanoa koskevien jäsenvaltioiden kertomusten laadinnassa käytettävästä kyselylomakkeesta (tiedoksiannettu numerolla K(2000) 3318)



Virallinen lehti nro L 298 , 25/11/2000 s. 0024 - 0026



Komission päätös, tehty 17 päivänä marraskuuta 2000, kaatopaikoista annetun direktiivin 1999/31/EY täytäntöönpanoa koskevien jäsenvaltioiden kertomusten laadinnassa käytettävästä kyselylomakkeesta (tiedoksiannettu numerolla K(2000) 3318) (2000/738/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kaatopaikoista 26 päivänä huhtikuuta 1999 annetun neuvoston direktiivin 1999/31/EY(1) ja erityisesti sen 15 artiklan, sekä katsoo seuraavaa: (1) Direktiivin 1999/31/EY 15 artiklan mukaan jäsenvaltioiden on annettava komissiolle kertomus direktiivin täytäntöönpanosta. (2) Kertomuksen pohjana on käytettävä kyselylomaketta tai runkoa, jonka komissio laatii neuvoston direktiivin 91/692/ETY(2) 6 artiklassa säädettyä menettelyä noudattaen. (3) Ensimmäinen kertomus kattaa ajanjakson 16 päivästä heinäkuuta 2001 vuoteen 2003. (4) Tässä päätöksessä määrätyt toimenpiteet ovat direktiivin 91/692/ETY 6 artiklan mukaisesti perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Vahvistetaan liitteenä oleva kyselylomake. 2 artikla Tämä päätös on osoitettu kaikille jäsenvaltioille. Tehty Brysselissä 17 päivänä marraskuuta 2000. Komission puolesta Margot Wallström Komission jäsen (1) EYVL L 182, 16.7.1999, s. 1. (2) EYVL L 377, 23.12.1991, s. 48. LIITE >PIC FILE= "L_2000298FI.002502.EPS"> >PIC FILE= "L_2000298FI.002601.EPS">
2000/749/EY: Euroopan yhteisöjen siirtotyöläisten sosiaaliturvan hallintotoimikunta - Päätös N:o 178, tehty 9 päivänä joulukuuta 1999, asetuksen (ETY) N:o 574/72 111 artiklan 1 ja 2 kohdan tulkinnasta



Virallinen lehti nro L 302 , 01/12/2000 s. 0071 - 0071



Päätös N:o 178, tehty 9 päivänä joulukuuta 1999, asetuksen (ETY) N:o 574/72 111 artiklan 1 ja 2 kohdan tulkinnasta (2000/749/EY) EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA, joka ottaa huomioon neuvoston asetuksen (ETY) N:o 1408/71(1) 81 artiklan a kohdan, jonka mukaan hallintotoimikunta käsittelee asetusten (ETY) N:o 1408/71 ja (ETY) N:o 574/72 säännöksistä johtuvia hallinnollisia ja tulkinnallisia kysymyksiä, sekä katsoo seuraavaa: (1) Asetuksen (ETY) N:o 574/72 111 artiklan 1 ja 2 kohdan tulkinta on jatkuvasti aiheuttanut vaikeuksia. (2) Kaikissa jäsenvaltioissa vaaditaan yhtenäistä tulkintaa. (3) Hallintotoimikunta toimii asetuksen (ETY) N:o 1408/71 80 artiklan 3 kohdassa säädettyjen edellytysten mukaisesti, ON PÄÄTTÄNYT SEURAAVAA: 1. Asetuksen (ETY) N:o 574/72 111 artiklan 1 ja 2 kohdassa ilmaisulla "etuuden saaja" tarkoitetaan - henkilöä, jolla jonkin jäsenvaltion lainsäädännön mukaan on oikeus etuuteen siitä huolimatta, että etuus voidaan laskea tai myöntää toisen henkilön täyttämien vakuutus- ja/tai asumiskausien perusteella, ja jolle näin ollen tosiasiallinen maksu on suunnattu, vaikkei hän sitä vastaanottaisikaan. "Etuuden saajalla" ei tarkoiteta vanhempia, asiamiestä, valtuutettua edustajaa tai laillista holhoojaa, joka ottaa etuuden vastaan etuuden saajan puolesta. 2. Kaikki vähennykset, jotka tehdään asetuksen (ETY) N:o 574/72 111 artiklan 2 kohdan nojalla, voidaan tehdä takautuvista tai maksussa olevista eristä etuuden saajalle riippumatta siitä, mihin sosiaaliturvan alaan etuus kuuluu, ja sillä edellytyksellä, että vähennyksen tekemisessä noudatetaan sekä sen jäsenvaltion lainsäädäntöä, joka hakee korvausta liikaa maksetusta etuudesta, että sen jäsenvaltion lainsäädäntöä, jota vaaditaan tekemään vähennys. 3. Tämä päätös julkaistaan Euroopan yhteisöjen virallisessa lehdessä. Sitä sovelletaan sen julkaisemista seuraavan kuukauden ensimmäisestä päivästä. Hallintotoimikunnan puheenjohtaja Jorma Perälä (1) Sellaisena kuin se on muutettuna ja ajan tasalle saatettuna neuvoston asetuksella (EY) N:o 118/97 (EYVL L 28, 30.1.1997, s. 1).
Neuvoston päätös, tehty 20 päivänä marraskuuta 2000, kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta



Virallinen lehti nro L 298 , 25/11/2000 s. 0023 - 0023



Neuvoston päätös, tehty 20 päivänä marraskuuta 2000, kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta (2000/737/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 122 artiklan 2 kohdan, ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 27 artiklan 1 kohdan, ottaa huomioon 5 päivänä lokakuuta 2000 annetun Euroopan keskuspankin, jäljempänä "EKP", suosituksen, sekä katsoo seuraavaa: (1) EKP:n neuvoston suosittelemien ja Euroopan unionin neuvoston hyväksymien riippumattomien ulkopuolisten tilintarkastajien on tarkastettava EKP:n ja kansallisten keskuspankkien tilit. (2) Kreikan täytettyä yhtenäisvaluutan käyttöönottamiseksi 1 päivänä tammikuuta 2001 vaadittavat edellytykset kumotaan päätöksen 2000/427/EY(1) nojalla päätöksen 98/317/EY(2) johdanto-osan 4 kappaleessa tarkoitettu Kreikkaa koskeva poikkeus 1 päivästä tammikuuta 2001. (3) Kreikkaa koskevan poikkeuksen kumoamisen vuoksi EKP:n neuvosto suositteli neuvostolle, että se hyväksyisi Kreikan pankin tilinpäätösten ulkopuolisiksi tilintarkastajiksi tilikaudesta 2001 Ernst & Young (Hellas) Certified Auditors SA:n ja rekisteröidyn hyväksytyn tilintarkastajan Charalambos Stathakisin. (4) On aiheellista noudattaa EKP:n neuvoston suositusta ja muuttaa päätöstä 1999/70/EY(3) vastaavasti, ON PÄÄTTÄNYT SEURAAVAA: 1 artikla Lisätään päätöksen 1999/70/EY 1 artiklaan kohta seuraavasti: "12. Ernst & Young (Hellas) Certified Auditors SA ja rekisteröity hyväksytty tilintarkastaja Charalambos Stathakis hyväksytään Kreikan pankin tilinpäätösten ulkopuolisiksi tilintarkastajiksi tilikaudesta 2001." 2 artikla Tämä päätös ilmoitetaan EKP:lle. 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 20 päivänä marraskuuta 2000. Neuvoston puolesta Puheenjohtaja H. Védrine (1) EYVL L 167, 7.7.2000, s. 19. (2) EYVL L 139, 11.5.1998, s. 30. (3) EYVL L 22, 29.1.1999, s. 69, päätös sellaisena kuin se on muutettuna päätöksellä 2000/223/EY (EYVL L 71, 18.3.2000, s. 24).